O **Espoo Blues** foi un equipo profesional de hóckey sobre xeo da cidade de Espoo (Finlandia). Competiu na máxima competición do hóckey sobre xeo finés, a SM-liiga, onde o seu mellor resultado foi o subcampionato obtido en 2008 e 2011. Xogaba os seus partidos como local no Barona-areena, un pavillon con capacidade para 7.017 espectadores. Despois da tempada 2015-16 o club disolveuse logo da quiebra económica.

Historia
--------

O club foi fundado en febreiro de 1984 como **Kiekko-Espoo**, debutando nunha competición na tempada 1984-85, cando xogou na Segunda División Finesa. En 1988 conseguiron o ascenso á Primeira División Finesa, e en 1992 á SM-liiga tras derrotar ao Joensuun Kiekkopojat por 3-2 nas series ao mellor de cinco partidos. Tero Lehterä anotou o gol da vitoria a pase de Jere Lehtinen.

O Kiekko-Espoo rematou as súas dúas primeiras tempadas na máxima categoría no posto 11 de 12 equipos. Na tempada 1994-95 clasificouse por primeira vez para os '*playoffs*, perdendo fronte a Lukko nos cuartos de final. Na tempada 1997-98 sorprendeu ao derrotar nos cuartos de final ao campión da liga regular o TPS. Kiekko-Espoo rematou a tempada na cuarta posición. O verán seguinte o nome do equipo cambiou para adoptar o da cor dominante na súa camisola como local, o azul.

Durante a tempada 1998-99, o equipo trasladouse ao seu pavillón actual, o LänsiAuto Areena (renomeado Barona-areena en 2009 debido a un troco no patrocinador). As primeiras tempadas na súa nova casa foron difíciles a pesar de teren asinado grandes xogadores. Os Blues perdéronse os *playoffs* en 2001 e 2005. Na tempada 2002-03 realizaron a súa mellor liga regular ao finalizar cuartos, só perdendo fronte ao Tappara (que finalmente se faría co campionato) no tempo extra do sétimo partido dos cuartos de final.

O equipo deu un paso adiante na tempada 2006-07, cando chegou ás semifinais por primeira vez, a pesar de que perdeu en tres partidos fronte Kärpät e o partido pola medalla de bronce fronte ao HPK. Durante a tempada 2007-08 conseguiu un novo récord na súa historia ao conseguir gañar 12 partidos consecutivos. Finalmente remataron a liga regular na segunda posición e derrotaron aos seus rivais locais do HIFK nos cuartos de final e aos seus outros rivais locais, Jokerit, nas semifinais semi-finals, chegando polo tanto por primeira vez a unha final e asegurando a primeira medalla da súa historia. Finalmente o equipo rematou subcampión tras perder nas finais fronte ao Kärpät.

Na tempada seguinte, o equipo finalizou novamente segundo a liga regular, mais caeu fronte a Kärpät nas semifinais, así como fronte a KalPa no partido pola medalla de bronce. A tempada tamén incluíu a súa participación na Champions Hockey League, onde os Blues perderon nas semifinais contra o ZSC Lions suízo, que finalmente se proclamaría campión. A tempada 2009-10 foi difícil e os Blues non conseguiron superar os cuartos de final. Na tempada 2010-11 rematou a liga regular no 9º posto e derrotou ao Kärpät (8º) na rolda clasificatoria para os *playoffs*. O equipo fixo historia ao converterse no primeiro equipo da SM-liiga que conseguía chegar ata as semifinais logo de disputar a rolda clasificatoria e tras derrotar ao Ässät en seis partidos. Nas semifinais a boa marcha dos Blues continuou e derrotaron en cinco partidos aos campións da liga regular, o JYP. Nas finais o HIFK se impuxo con claridade en catro partidos, mais os Blues conseguiron a medalla de prata por segunda vez na súa historia.

Na tempada 2011-12 remataron oitavos a liga regular. Logo de derrotar a Lukko na rolda clasificatoria para os *playoffs*, os Blues víanse as caras co KalPa nos cuartos de final. Os Blues fixeron historia outra vez, cando se converteron no primeiro equipo da SM-liiga en gañar as series tras remontar un 0-3 en contra. Non obstante, nas semifinais os Pelicans derrotaron os Blues 4-1.

Xogadores
---------

#### Números retirados

Espoo Blues retirou dous números de xogadores ao longo da súa historia. Ambos os dous xogadores homenaxeados son finlandeses. A continuación todos os números retirados por Blues:

Números retirados de Espoo Blues| Nº | Xogador | Posición | Carreira | Referencias |
| --- | --- | --- | --- | --- |
| **10** | Jere Lehtinen | LW | 1989-1993 |  |
| **33** | Timo Hirvonen | LW | 1990-20032005-2006 |  |

Denominacións
-------------

* 1984-1998: **Kiekko-Espoo**
* 1998-2016: **Espoo Blues**

Palmarés
--------

### Trofeos colectivos

* O **Trofeo Memorial Aaro Kivilinna** é entregado cada ano ao mellor equipo de hóckey sobre xeo de Finlandia. O trofeo é determinado pola clasificación final do equipo na Liiga ou Mestis, o seu equipo na liga feminina e os seus equipos en categorías inferiores. Bluees gañou o trofeo un total de sete veces dende a súa creación na tempada 1972–73: 2007, 2009, 2011, 2012, 2013, 2014 e 2015.

Notas
-----

1. ↑  "Blues" (en inglés). eliteprospects.com. Consultado o 14 de xaneiro de 2022.
2. ↑  "Jere Lehtinen" (en inglés). eliteprospects.com. Consultado o 14 de xaneiro de 2022.
3. ↑  "Timo Hirvonen" (en inglés). eliteprospects.com. Consultado o 14 de xaneiro de 2022.
4. ↑  Seppänen, Antti (22 de febreiro de 2019). "Kärpät vahvasti kiinni Kivilinna-palkinnossa – nousu kaikkien aikojen ykköspaikalle?" (en finés). Federación Finlandesa e Hóckey sobre Xeo. Consultado o 15 de xaneiro de 2022.

Véxase tamén
------------

### Ligazóns externas

* Sitio web oficial do Espoo Blues *(en finés)*

| * v
* c
* e
Liiga |
| --- |
| Equipos | 
* HIFK
* HPK
* Ilves
* Jukurit
* JYP
* KalPa
* KooKoo
* Kärpät
* Lukko
* Pelicans
* SaiPa
* Sport
* Tappara
* TPS
* Ässät

 |
| Tempadas | 
* 1975-76
* 1976-77
* 1977-78
* 1978-79
* 1979-80
* 1980-81
* 1981-82
* 1982-83
* 1983-84
* 1984-85
* 1985-86
* 1986-87
* 1987-88
* 1988-89
* 1989-90
* 1990-91
* 1991-92
* 1992-93
* 1993-94
* 1994-95
* 1995-96
* 1996-97
* 1997-98
* 1998-99
* 1999-00
* 2000-01
* 2001-02
* 2002-03
* 2003-04
* 2004-05
* 2005-06
* 2006-07
* 2007-08
* 2008-09
* 2009-10
* 2010-11
* 2011-12
* 2012-13
* 2013-14
* 2014-15
* 2015-16
* 2016-17
* 2017-18
* 2018-19
* 2019-20
* 2020-21
* 2021-22
* 2022-23
* *2023-24*

 |
| Antigos equipos | 
* Blues
* FoPS
* Jokerit
* Jokipojat
* KOOVEE
* TuTo

 |
| Estadios | 
* Helsingin jäähalli (8 100)
* Ritari-areena (5 360)
* Nokia Arena (13 455)
* Kalevankankaan jäähalli (4 300)
* Synergia Areena (4 618)
* Kuopion jäähalli (5 225)
* Kouvolan jäähalli (6 000)
* Oulun jäähalli (6 614)
* Kivikylän Areena (5 400)
* Isku-areena (5 098)
* Lappeenrannan kisapuiston jäähalli (4 847)
* Vaasa Arena (3 800)
* Nokia Arena (13 455)
* Gatorade Center (11 820)
* Porin jäähalli (6 500)

 |

* Portal:Hóckey sobre xeo
* Portal:Finlandia